หุ้นไทยแรงปิดบวก21.49จุด
หุ้นไทยปิดตลาด ปรับเพิ่มขึ้น 21.49 จุด หรือ 2.29% มูลค่าการซื้อขาย  30,469.66 ล้านบาท  จากแรงซื้อในหุ้นขนาดใหญ่
27 ต.ค. 2554

หุ้นไทยปิดตลาด ปรับเพิ่มขึ้น 21.49 จุด หรือ 2.29% มูลค่าการซื้อขาย  30,469.66 ล้านบาท  จากแรงซื้อในหุ้นขนาดใหญ่ 




ดัชนีตลาดหลักทรัพย์แห่งประเทศไทย วันที่ 27 ต.ค. ปรับเพิ่มขึ้นอย่างต่อเนื่องตั้งแต่เปิดตลาด โดยขึ้นไปแตะจุดสูงสุดที่ 963.57 จุด และลดลงเล็กน้อยมาปิดตลาดที่ 960.17 จุด เพิ่มขึ้น 21.49 จุด หรือ 2.29% มูลค่าการซื้อขาย  30,469.66 ล้านบาท โดยมีแรงซื้อเข้ามาในหุ้นขนาดใหญ่ 
นายชัย จิรเสวีนุประพันธ์ ผู้อำนวยการฝ่ายกลยุทธ์ลงทุน บริษัทหลักทรัพย์ (บล.) โนมูระ พัฒนสิน กล่าวว่า ตลาดหุ้นที่ปรับเพิ่มขึ้นวันนี้เป็นการปรับเพิ่มขึ้นตามตลาดโลก และถือว่า แรงกว่าที่คาดไว้ โดยเป็นผลจากปัจจัยบวกในต่างประเทศ ได้แก่
การคาดการณ์อัตราการขยายตัวทางเศรษฐกิจ ในไตรมาส 4 ของสหรัฐอเมริกา จะยังคงเป็นบวก ประมาณ 2.3-2.5% ทำให้ตลาดคลายกังวลเรื่องการชะลอตัวทางเศรษฐกิจลงไป
ประกอบกับกระแสข่าวยูโรโซนมีเป้าหมายที่จะขยายขนาดกองทุน EFSF เป็น 1 ล้านล้านยูโร และกระบวนการแก้ปัญหาวิกฤติหนี้กรีซมีความคืบหน้ามากขึ้น โดยภาคเอกชนผู้ถือพันธบัตรของกรีซยอมยอมตัดขาดทุนลงมา 50%
ทั้งนี้ ในวันพรุ่งนี้ (28 ต.ค.) นายชัย ประเมินว่า มีโอกาสที่จะมีการขายทำกำไรระยะสั้นออกมา โดยต้องจับตาการแถลงตัวเลขเศรษฐกิจของสหรัฐฯ และสถานการณ์น้ำท่วม โดยกรอบการเคลื่อนไหวของดัชนีหุ้นไทยจะอยู่ระหว่าง 950-973 จุด
มูลค่าซื้อขาย 5 อันดับหลักทรัพย์ PTTGC  ปิด 64.25 บาท +2.50 บาท หรือ +4.05%PTT  ปิด 306.00 บาท +13.00 บาท หรือ +4.44%KBANK  ปิด 119.00 บาท +0.50 บาท หรือ +0.42%SCC  ปิด 314.00 บาท +2.00 บาท หรือ +0.64%BANPU ปิด 614.00 บาท +16.00 บาท หรือ +2.68%